Къаьмнийн меттанаш Iамор берийн лааме дуьллучу низамна дуьхьал петици кечъеш ю Оьрсийчоьнан президентан Путин Владимиран цIарах. ХIинцале цунна куьйгяздина 40 эзар стага, яздо "Кавказан узел" агенталло. Петицицин инициативан тобано Change.org сайтехь зорбане яьккхинера кхо бутт хьалха, пачхьалкхан Думе "Дешарх" долчу, ненан меттанаш Iамор берийн а, церан дай-наной а лаамехь дуьту низаман проект кховдийначул тIаьхьа.